מחט שנמצאת תחובה בבשר הנכנס בפנים או בהמסס ובבית הכוסות או בדקין או בקורקבן או בפנים או קופא לבר כשרה רק שיהיה לפנים כולו והעור שלם מבחוץ משום דדרך שם אוכלין ומשקין באו ודחקו את המחט אף כשהקופא לבר ואפי' ניקב עור הפנימי כשר וב' עורות לבית הכוסות וקורקבן אם נמצא קורט דם נגד המחט מבחוץ טריפה אע"פ ששלם מבחוץ ואם המחט עבר מעבר אל עבר והובאה לפנינו קודם מליחה והדחה ואין קורט דם לא על הבשר ולא על המחט כשרה דודאי לאחר שחיטה נעשה דאי קודם שחיטה היה קורט דם או מחט היתה חלודה ואם המחט ניקב עור הפנימי ובחיצון יש נמי נקב שלא כנגד המחט כשר שהפנימי מן המחט והחיצון מן חולי ואמרי' ניקב הקורקבן פי' החיצון מחמת חולי וכיס שלו קיים כשר אבל ניקב החיצון מחמת מחט טריפה ואם נמצא מחט תחוב בחוץ בקורקבן או בכיס או בלב או באחרים שהזכרנו טריפה ממה נפשך שאם בא דרך בפנים הרי ניקב נקב מפולש ואם דרך חוץ בא הרי ניקב הושט.